title: Komisijas Lēmums ( 2010. gada 19. jūlijs ) par 2010. gada finansējumu darbībām veterinārijas jomā, kas saistītas ar Eiropas Savienības informācijas politiku, atbalstu starptautiskām organizācijām, slimību izziņošanu un veterināro procedūru datorizāciju

text:
               21.7.2010

               LV

               Eiropas Savienības Oficiālais Vēstnesis

               C 199/1

         KOMISIJAS LĒMUMS
   (2010. gada 19. jūlijs)
   par 2010. gada finansējumu darbībām veterinārijas jomā, kas saistītas ar Eiropas Savienības informācijas politiku, atbalstu starptautiskām organizācijām, slimību izziņošanu un veterināro procedūru datorizāciju
   2010/C 199/01
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 25. maija Lēmumu 2009/470/EK par izdevumiem veterinārijas jomā (1) un jo īpaši tā 20. un 23. pantu, 35. panta 2. punktu un 36. panta 2. punktu,
   tā kā:

               (1)

               Saskaņā ar Finanšu regulas 75. pantu un Īstenošanas kārtības 90. panta 1. punktu pirms izdevumu saistību uzņemšanās no Eiropas Savienības budžeta jāpieņem finansēšanas lēmums, kurā izklāstītas būtiskās sastāvdaļas darbībai, kas saistīta ar izdevumiem un kuru pieņem iestāde vai institūcijas, kam iestāde šīs pilnvaras ir deleģējusi.

               (2)

               Saskaņā ar Finanšu regulas 110. pantu dotāciju saņemšanai ir jāpieņem ikgadēja darba programma.

               (3)

               Ir jāizveido darba programma Eiropas Savienības darbībām veterinārijas jomā, kas saistītas ar informācijas politiku, atbalstu starptautiskām organizācijām, slimību izziņošanu un veterināro procedūru datorizāciju. Pielikumos iekļautā darba programma ir pietiekami detalizēts pamats Komisijas 2002. gada 23. decembra Regulas (EK, Euratom) Nr. 2342/2002, ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2) (turpmāk “īstenošanas kārtība”), 90. panta 2. un 3. punkta nozīmē, tāpēc šis lēmums uzskatāms par finansēšanas lēmumu attiecībā uz izdevumiem, kas darba programmā paredzēti dotācijām un publiskajam iepirkumam.

               (4)

               Saskaņā ar Lēmuma 2009/470/EK 19. pantu Savienība sniedz finansiālu ieguldījumu informācijas politikas izveidē dzīvnieku veselības, dzīvnieku labturības un dzīvnieku izcelsmes pārtikas produktu nekaitīguma jomā, tostarp tādu pētījumu veikšanai, kas vajadzīgi, lai sagatavotu un izstrādātu tiesību aktus dzīvnieku labturības jomā.

               (5)

               Komisija ir apņēmusies iesniegt Eiropas Parlamentam un Padomei ziņojumus par dažādām mājputnu apdullināšanas metodēm (27. panta 3. punkts Padomes 2009. gada 24. septembra Regulā (EK) Nr. 1099/2009 par dzīvnieku aizsardzību nonāvēšanas laikā (3)), par pārvadāto dzīvnieku labturību un dzīvu dzīvnieku tirdzniecības plūsmu paplašinātajā Savienībā Padomes (32. pants Padomes 2004. gada 22. decembra Regulā (EK) Nr. 1/2005 par dzīvnieku aizsardzību pārvadāšanas un saistīto darbību laikā un grozījumu izdarīšanu Direktīvās 64/432/EEK un 93/119/EK un Regulā (EK) Nr. 1255/97 (4)) un par ģenētisko parametru ietekmi uz konstatētajiem trūkumiem, kas izraisa cāļu sliktu labturību (6. panta 1. punkts Padomes 2007. gada 28. jūnija Direktīvā 2007/43/EK, ar ko nosaka obligātos noteikumus gaļas ražošanai audzētu cāļu aizsardzībai (5)).

               (6)

               Līdz ar 2006. gadā pieņemto Kopienas rīcības plānu dzīvnieku aizsardzībai un labturībai (6) Komisija ir apņēmusies labāk informēt ieinteresētās personas un plašu sabiedrību par dzīvnieku labturības standartiem.

               (7)

               Komisija ir apņēmusies līdz 2010. gada beigām iesniegt Eiropas Parlamentam un Padomei ziņojumu par klonēšanu pārtikas ražošanas nolūkā. Ziņojumā apskatīs visus klonēšanas aspektus pārtikas ražošanas nolūkā, ņemot vērā spēkā esošos tiesību aktus, un noradīs iespējamus risinājumus. Ir vajadzīgi dati par pašreizējo situāciju attiecībā uz tehnoloģijas izmantošanu un ietekmi uz dzīvnieku veselību un labturību.

               (8)

               Savienībai būtu jāizmanto “Pasaules veterinārijas gads 2011”, lai informētu par dzīvnieku veselības politiku un veterināra profesijas nozīmi, aizsargājot sabiedrības veselību, dzīvnieku veselību un rūpējoties par dzīvnieku labturību.

               (9)

               Lēmuma 2009/470/EK 19. panta a) punkta i) apakšpunktā paredzēts, ka Savienība sniedz finansiālu ieguldījumu, lai apkopotu un glabātu visu informāciju, kas saistīta ar Savienības tiesību aktiem par dzīvnieku veselību, dzīvnieku labturību un dzīvnieku izcelsmes pārtikas produktu nekaitīgumu.

               (10)

               Finansiāls ieguldījums ir vajadzīgs, lai visām dalībvalstīm darītu pieejamu veterinārijas tiesību aktu interaktīvo datubāzi (Vetlex), ko kandidātvalstīm, potenciālām kandidātvalstīm un Eiropas kaimiņattiecību politikas iniciatīvā iesaistītajām valstīm izveidojis Paplašināšanās ĢD.

               (11)

               Saskaņā ar Lēmuma 2009/470/EK 22. pantu Savienība var veikt vai palīdzēt dalībvalstīm vai starptautiskām organizācijām veikt vajadzīgos tehniskos un zinātniskos pasākumus, lai izstrādātu Savienības tiesību aktus veterinārijas jomā un attīstītu izglītību vai apmācību veterinārijas jomā.

               (12)

               Pasaules Dzīvnieku veselības organizācija (OIE) ir starpvaldību organizācija, kas atbild par dzīvnieku veselības uzlabošanu visā pasaulē. OIE no 2010. gada 6. līdz 8. decembrim rīkos Pasaules konferenci par tiesību aktiem veterinārijas jomā. OIE ir veikusi pirmo pētījumu par tiesību aktiem veterinārijas jomā un Pasaules konferencē plāno paplašināt diskusijas ar visām organizācijas dalībvalstīm. Ir svarīgi, lai visas OIE dalībvalstis būtu informētas par ES pieeju attiecībā uz tiesību aktiem veterinārijas jomā un lai ES aktīvi atbalstītu šo konferenci, tādējādi vienlaikus informējot par dzīvnieku veselības politiku Savienībā.

               (13)

               Saskaņā ar īstenošanas kārtības 168. panta 1. punkta c) apakšpunktu dotācijas var piešķirt, neizsakot uzaicinājumu iesniegt priekšlikumus, struktūrām, kas faktiski ir monopolstāvoklī. Saskaņā ar PTO SFS nolīgumu OIE ir standartu noteicēja struktūra, un tā ir starpvaldību organizācija, kas atbild par dzīvnieku veselības uzlabošanu visā pasaulē, tāpēc tā faktiski ir monopolstāvoklī šajā jomā un uzaicinājums iesniegt priekšlikumus nav vajadzīgs, lai ES varētu sniegt ieguldījumu Pasaules konferences par tiesību aktiem veterinārijas jomā rīkošanai.

               (14)

               Lēmuma 2009/470/EK 35. panta 1. punktā paredzēts, ka Savienības finansiālo atbalstu var saņemt dzīvnieku identifikācijas un slimību reģistrācijas sistēmu ieviešanai.

               (15)

               Savienības finansiālais ieguldījums būtu jāpiešķir, lai pārvaldītu un uzlabotu Dzīvnieku slimību izziņošanas sistēmu (ADNS), kuras pamatā ir Komisijas 2005. gada 1. marta Lēmums 2005/176/EK par kodificētas veidlapas un kodu noteikšanu dzīvnieku slimību izziņošanai saskaņā ar Padomes Direktīvu 82/894/EEK (7).

               (16)

               Komisijas paziņojumā Padomei, Eiropas Parlamentam, Ekonomikas un Sociālo lietu komitejai un Reģionu komitejai par jauno ES stratēģiju dzīvnieku veselības jomā (2007.–2013. g.) Komisija ir apņēmusies uzlabot ES gatavību novērst būtiskus dzīvnieku veselības apdraudējumus, tostarp stiprināt Savienības ātrās reaģēšanas tīklu.

               (17)

               Lēmuma 2009/470/EK 36. pantā paredzēts, ka Savienības finansiālo ieguldījumu var piešķirt atsevišķām datorizētām sistēmām, ko izmanto saistībā ar tirdzniecību un importu Savienības robežās.

               (18)

               Ir jāturpina sniegt finansiāls ieguldījums, lai mitinātu, pārvaldītu un uzturētu integrēto datorizēto veterināro sistēmu TRACES (tirdzniecības kontroles un ekspertu sistēma), kas ieviesta ar Komisijas 2002. gada 30. decembra Lēmumu 2003/24/EK par integrētas datorizētas veterinārās sistēmas izveidi (8).

               (19)

               Šajā finansēšanas lēmumā var ietvert arī procentu maksu par novēlotu maksājumu, pamatojoties uz Finanšu regulas 83. pantu un īstenošanas kārtības 106. panta 5. punktu.

               (20)

               Lai piemērotu šo lēmumu, ir jādefinē termins “būtiskas izmaiņas” īstenošanas kārtības 90. panta 4. punkta nozīmē.

               (21)

               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR NOLĒMUSI ŠĀDI.
   1. pants
   Ar šo pieņem ikgadējo darba programmu Padomes Lēmuma 2009/470/EK 20., 23. panta, 35. panta 2. punkta un 36. panta 2. punkta īstenošanai, kā izklāstīts I un II pielikumā.
   Šī darba programma ir finansēšanas lēmums Finanšu regulas 75. panta nozīmē.
   2. pants
   Maksimālais ieguldījums programmas īstenošanā, ko apstiprina ar šo lēmumu, ir noteikts EUR 4 935 000 apmērā, ko finansē no šādas Eiropas Savienības 2010. gada vispārējā budžeta pozīcijas:

               —

               budžeta pozīcija 17 04 02 01: EUR 4 935 000.

         Šīs apropriācijas var segt arī procentu maksu par novēlotu maksājumu.
   3. pants
   1.   Saskaņā ar pareizas finanšu vadības un proporcionalitātes principu kredītrīkotājs šajā lēmumā var pieņemt jebkādas izmaiņas, kuras nav uzskatāmas par būtiskām Regulas (EK, Euratom) Nr. 2342/2002 90. panta 4. punkta nozīmē.
   2.   Kopējās izmaiņas darba programmā paredzētajās apropriācijās, kuras nepārsniedz 10 % no šā lēmuma 2. pantā noteiktā maksimālā ieguldījuma, nav uzskatāmas par būtiskām Regulas (EK, Euratom) Nr. 2342/2002 90. panta 4. punkta nozīmē, ja tās ievērojami neietekmē darba programmas būtību un mērķus.

      Briselē, 2010. gada 19. jūlijā

            Komisijas vārdā –

            Komisijas loceklis

         John DALLI

      (1)  OV L 155, 18.6.2009., 30. lpp.

      (2)  OV L 357, 31.12.2002., 1. lpp.

      (3)  OV L 303, 18.11.2009., 1. lpp.

      (4)  OV L 3, 5.1.2005., 1. lpp.

      (5)  OV L 182, 12.7.2007., 19. lpp.

      (6)  COM(2006) 13, galīgā redakcija.

      (7)  OV L 59, 5.3.2005., 40. lpp.

      (8)  OV L 8, 14.1.2003., 44. lpp.

      I PIELIKUMS

         Padomes Lēmums 2009/470/EK par izdevumiem veterinārijas jomā un jo īpaši tā 20., 23. pants, 35. panta 2. punkts un 36. panta 2. punkts – darba programma 2010. gadam

      1.1.   Ievads

      Šajā programmā 2010. gadam ir 8 īstenošanas pasākumi. Pamatojoties uz uzdevumiem, kas noteikti Padomes 2009. gada 25. maija Lēmumā 2009/470/EK par izdevumiem veterinārijas jomā, budžeta sadale un galvenās darbības ir šādas:

                  —

                  dotācijas (īsteno tiešas centralizētas vadības kārtībā) (1.2.):

                              —

                              Savienības finansiālais ieguldījums EUR 200 000 apmērā, kas ir Savienības līdzfinansējums, kas nepārsniedz 80 % no kopējām attiecināmajām izmaksām, lai rīkotu Pasaules konferenci par tiesību aktiem veterinārijas jomā, ko no 2010. gada 6. līdz 8. decembrim rīko OIE,

                  —

                  iepirkums (īsteno tiešas centralizētas vadības kārtībā) (1.3.):

                              —

                              Pamatlīguma izmantošana, lai pilnveidotu rīkus informācijas izplatīšanai par dzīvnieku veselības jautājumiem un Dzīvnieku veselības stratēģijas principiem “Pasaules veterinārijas gada 2011” komunikācijas kampaņas ietvaros; ne vairāk kā EUR 1 100 000.

                              —

                              Veselības un patērētāju ĢD savstarpējas pastarpinātas deleģēšanas īstenošana ar Paplašināšanās ĢD, abiem ĢD rakstiski vienojoties par ieguldījumu saskaņā ar iekšējo noteikumu 7. pantu, lai Vetlex datubāzi darītu pieejamu administratoriem dalībvalstīs; ne vairāk kā EUR 75 000.

                              —

                              Pamatlīguma izmantošana pētījumam, lai ievāktu pieejamo informāciju par klonēšanas ietekmi uz lauksaimniecības dzīvnieku veselību un labturību; ne vairāk kā EUR 50 000.

                              —

                              Pamatlīgumu izmantošana, lai mitinātu, uzturētu un pilnveidotu integrēto datorizēto veterināro sistēmu TRACES (tirdzniecības kontroles un ekspertu sistēma); ne vairāk kā EUR 2 210 000.

                              —

                              Pamatlīguma izmantošana pētījumiem, publikācijām un informācijas izplatīšanai, lai atbalstītu dzīvnieku labturības stratēģiju; ne vairāk kā EUR 600 000.

                              —

                              Pamatlīguma izmantošana pētījumam, lai novērtētu ES gatavību novērst būtiskus dzīvnieku veselības apdraudējumus un lai stiprinātu Savienības ātrās reaģēšanas tīklu šajā jomā; ne vairāk kā EUR 200 000.

                              —

                              Pamatlīguma izmantošana, lai atjauninātu Dzīvnieku slimību izziņošanas sistēmu (ADNS) ar vajadzīgajiem tehniskajiem uzlabojumiem; ne vairāk kā EUR 500 000.

            1.2.   Dotācijas

      1.2.1.   Savienības finansiālais ieguldījums, lai finansētu Pasaules konferenci par tiesību aktiem veterinārijas jomā, ko no 2010. gada 6. līdz 8. decembrim rīko OIE
      Par dotācijām noslēdz rakstisku līgumu.
      JURIDISKAIS PAMATS
      Padomes Lēmuma 2009/470/EK 23. pants
      BUDŽETA POZĪCIJA
      17 04 02 01
      IZPILDĀMIE MĒRĶI UN PAREDZAMIE REZULTĀTI

         OIE no 2010. gada 6. līdz 8. decembrim rīkos Pasaules konferenci par tiesību aktiem veterinārijas jomā.
      Tā kā Pasaules Dzīvnieku veselības organizācija (OIE) ir veikusi pirmo pētījumu par tiesību aktiem veterinārijas jomā un Pasaules konferencē plāno paplašināt diskusijas ar visām organizācijas dalībvalstīm, ir svarīgi. lai visas OIE dalībvalstis būtu informētas par ES pieeju attiecībā uz tiesību aktiem veterinārijas jomā un lai ES aktīvi atbalstītu šo konferenci.
      ĪSTENOŠANAS PASĀKUMU APRAKSTS UN MĒRĶI
      Savienības finansiālais ieguldījums, lai finansētu Pasaules konferenci ar tiesību aktiem veterinārijas jomā.
      ĪSTENOŠANA
      Tieša centralizēta
      TIEŠĀ PIEŠĶIRŠANA: 168. PANTA 1. PUNKTA C) APAKŠPUNKTS
      PLĀNOTĀ DOTĀCIJAS SUMMA
      EUR 200 000
      LĪDZFINANSĒJUMA IESPĒJAMĀ MAKSIMĀLĀ LIKME
      Līdz 80 % no kopējām attiecināmajām izmaksām, kas saistītas ar Pasaules konferences organizēšanu.
      1.3.   Iepirkums

      2010. gada publiskā iepirkuma līgumiem atvēlētā budžeta kopsumma ir EUR 4 735 000.
      1.3.1.   Komunikācijas kampaņa “Pasaules veterinārijas gada 2011” popularizēšanai

      JURIDISKAIS PAMATS
      Padomes Lēmuma 2009/470/EK 20. pants
      BUDŽETA POZĪCIJA
      17 04 02 01
      PROVIZORISKAIS LĪGUMU SKAITS UN TO VEIDI
      Ne vairāk kā četri pakalpojumu līgumi
      PAREDZAMO LĪGUMU PRIEKŠMETS
      Izstrādāt komunikācijas kampaņu “Pasaules veterinārijas gadam 2011”, lai popularizētu Savienības dzīvnieku veselības politiku šā gada gaitā, tostarp dažādas komunikācijas darbības un rīkus. Sīkāku informāciju skatīt II pielikumā.
      ĪSTENOŠANA
      Tieša centralizēta
      PUBLISKĀ IEPIRKUMA PROCEDŪRAS UZSĀKŠANAS PAREDZAMAIS GRAFIKS
      —
      KONKRĒTAIS LĪGUMS
      Vismaz četru konkrētu pakalpojumu līgumu noslēgšana (2010. gada otrā ceturksnī) atbilstoši pamatlīguma atsaucei XXX (atsauces numuru iekļaus pirms pieņemšanas).
      1.3.2.   Vetlex pieejamība visu dalībvalstu administrācijām

      JURIDISKAIS PAMATS
      Padomes Lēmuma 2009/470/EK 20. pants
      BUDŽETA POZĪCIJA
      17 04 02 01
      PROVIZORISKAIS LĪGUMU SKAITS UN TO VEIDI
      Īsteno, izmantojot Veselības un patērētāju ĢD savstarpēju pastarpinātu deleģēšanu ar Paplašināšanās ĢD, abiem ĢD rakstiski vienojoties saskaņā ar iekšējo noteikumu 7. pantu
      PAREDZAMO LĪGUMU PRIEKŠMETS (JA IESPĒJAMS)

         Vetlex datubāze ir esoša visu veterinārijas tiesību aktu interaktīvā datubāze, kas patlaban pieejama kandidātvalstīm, potenciālām kandidātvalstīm un Eiropas kaimiņattiecību politikas iniciatīvā iesaistītajām valstīm. To aktualizē 24 stundu laikā pēc jaunu tiesību aktu publicēšanas, un tajā ir iekļautas attiecīgo tiesību aktu konsolidētās redakcijas. To pārvalda ārējs uzņēmums, ar kuru Paplašināšanās ĢD noslēdzis līgumu.
      Finansējums šim mērķim patlaban tiek piešķirts no Paplašināšanās ĢD budžeta, tāpēc Vetlex datubāzi nevar darīt pieejamu dalībvalstīm.
      Ar paredzēto ieguldījumu būs iespējams darīt Vetlex plašāk pieejamu dalībvalstu administratoriem.
      ĪSTENOŠANA
      —
      PUBLISKĀ IEPIRKUMA PROCEDŪRAS UZSĀKŠANAS PAREDZAMAIS GRAFIKS
      Pēc šā lēmuma pieņemšanas
      KONKURSA UZAICINĀJUMU PAREDZAMAIS APJOMS
      EUR 75 000
      KONKRĒTAIS LĪGUMS
      Rakstiska vienošanās starp SANCO ĢD un ELARG ĢD
      1.3.3.   Pētījums par klonēšanas ietekmi uz lauksaimniecības dzīvnieku veselību un labturību

      JURIDISKAIS PAMATS
      Padomes Lēmuma 2009/470/EK 23. pants
      BUDŽETA POZĪCIJA
      17 04 02 01
      PROVIZORISKAIS LĪGUMU SKAITS UN TO VEIDI
      Viens pakalpojumu līgums (izmantojot esošos pamatlīgumus)
      PAREDZAMO LĪGUMU PRIEKŠMETS (JA IESPĒJAMS)
      Apkopos datus par šīs tehnoloģijas nelabvēlīgo ietekmi uz klonētiem dzīvniekiem un to surogātmātēm. Salīdzinās arī ar citām tehnoloģijām un veiks analīzi par iespējamiem tehnoloģijas uzlabojumiem.
      Pētījumā apskatīs arī klonēšanas ietekmi uz bioloģisko daudzveidību, selekcijas programmām un bioloģisko drošību.
      ĪSTENOŠANA
      Tieša centralizēta
      PUBLISKĀ IEPIRKUMA PROCEDŪRAS UZSĀKŠANAS PAREDZAMAIS GRAFIKS
      2010. gada pirmā puse
      KONKURSA UZAICINĀJUMU PAREDZAMAIS APJOMS
      EUR 50 000
      KONKRĒTAIS LĪGUMS
      Viena konkrēta pakalpojumu līguma noslēgšana (2010. gada otrajā ceturksnī) atbilstoši pamatlīguma atsaucei XXX (atsauces numuru iekļaus pirms pieņemšanas).
      1.3.4.   Integrētās datorizētās veterinārās sistēmas TRACES (tirdzniecības kontroles un ekspertu sistēma) mitināšana, pārvaldība un uzturēšana

      JURIDISKAIS PAMATS
      Padomes Lēmuma 2009/470/EK 36. panta 2. punkts
      BUDŽETA POZĪCIJA
      17 04 02 01
      PROVIZORISKAIS LĪGUMU SKAITS UN TO VEIDI
      Vairāki pakalpojumu līgumi (izmantojot esošos pamatlīgumus)
      PAREDZAMO LĪGUMU PRIEKŠMETS (JA IESPĒJAMS)

                  —

                  EUR 1 935 000 integrētās datorizētās veterinārās sistēmas TRACES (tirdzniecības kontroles un ekspertu sistēma) mitināšanai, pārvaldībai un uzturēšanai, TRACES lietotāju tehniskajam atbalstam, ieguldījumam centrālajos pakalpojumos, komunikācijā, tīmekļa vietnē, drošībā un programmatūru licenču iepirkšanai (uzturēšanai un atbalstam).

                  —

                  EUR 150 000, lai izstrādātu un ieviestu informācijas platformu informācijas apmaiņai starp valstu datubāzēm par liellopiem, kombinējot ar sertifikāciju TRACES sistēmā.

                  —

                  EUR 125 000 pētījumam, kurā analizēs tehniskās prasības, kas jāizpilda, lai varētu īstenot elektronisko sertifikāciju TRACES sistēmā, un esošos risinājumus attiecībā uz elektroniskajiem parakstiem dalībvalstīs.

            ĪSTENOŠANA
      Tieša centralizēta
      PUBLISKĀ IEPIRKUMA PROCEDŪRAS UZSĀKŠANAS PAREDZAMAIS GRAFIKS
      —
      KONKURSA UZAICINĀJUMU PAREDZAMAIS APJOMS
      EUR 2 210 000 (daļa no 140 miljoniem EUR ESP DESIS I & II (DIGIT IT izstrādes dienesti)
      KONKRĒTAIS LĪGUMS
      Vairāku konkrētu pakalpojumu līgumu noslēgšana (2010. gada trešajā ceturksnī) atbilstoši pamatlīguma atsaucēm DIGIT 05650, 05710, 05711, 05716, 06210, 06350.
      Uzaicinājuma paust interesi slēgšana (kods 4-12), ko publicē ar atsauci 2005/S 208-204587 (2010. gada trešajā ceturksnī).
      1.3.5.   Pētījumi, publikācijas un informācijas izplatīšana, lai atbalstītu dzīvnieku labturības stratēģiju

      JURIDISKAIS PAMATS
      Lēmuma 2009/470/EK 20. pants
      BUDŽETA POZĪCIJA
      17 04 02 01
      PROVIZORISKAIS LĪGUMU SKAITS UN TO VEIDI
      Ne vairāk kā septiņi pakalpojumu līgumi (izmantojot esošos pamatlīgumus)
      PAREDZAMO LĪGUMU PRIEKŠMETS (JA IESPĒJAMS)

                  —

                  Pētījums par ES dzīvnieku labturības stratēģijas iespējamo pasākumu ietekmi.

                  —

                  Pētījums, lai novērtētu sociālekonomisko ietekmi un ietekmi uz vidi, kas rastos, pakāpeniski likvidējot atsevišķas mājputnu apdullināšanas metodes, piemēram, daudzu mājputnu vienlaicīgu apdullināšanu ūdens peldē.

                  —

                  Ziņojums par Regulas (EK) Nr. 1/2005 ietekmi uz dzīvnieku labturību, ņemot vērā prasību par navigācijas sistēmām īstenošanu, kā arī sociālekonomiskās sekas, tostarp reģionālos aspektus.

                  —

                  Starptautiskas konferences rīkošana par izglītību dzīvnieku labturības jomā ar mērķi vairāk informēt iedzīvotājus par dzīvnieku labturību un uzlabot izpratni par to, cik svarīgi ir izglītot cilvēkus par to, kā jāizturas pret dzīvniekiem.

                  —

                  Pētījums, lai novērtētu, kāda sociālekonomiska ietekme un ietekme uz vidi būtu iespējamiem pasākumiem, lai mazinātu komerciāli audzētu broileru labturības problēmas saistībā ar ģenētisko selekciju, kā arī lai mazinātu labturības problēmas, kas izriet no metodēm, kādās tiek audzētas un turētas vecāku un vecvecāku saimes.

            ĪSTENOŠANA
      Tieša centralizēta
      PUBLISKĀ IEPIRKUMA PROCEDŪRAS UZSĀKŠANAS PAREDZAMAIS GRAFIKS
      —
      KONKURSA UZAICINĀJUMU PAREDZAMAIS APJOMS
      EUR 600 000
      KONKRĒTAIS LĪGUMS
      Ne vairāk kā septiņu konkrētu pakalpojumu līgumu slēgšana (2010. gada pirmajā pusē) atbilstoši pamatlīguma novērtējumam, ietekmes novērtējumam un saistītiem pakalpojumiem, 3. daļa, pārtikas aprite, līgums Nr. SANCO/2008/01/055. Izņemot Starptautiskās konferences rīkošanu par izglītību dzīvnieku labturības jomā, jo šajā gadījumā noslēgs konkrētus pakalpojumu līgumus vai pakalpojumu līmeņa nolīgumus.
      1.3.6.   ES ātrās reaģēšanas tīkla novērtējums, krīzes pārvaldība un komunikācijas iespējas attiecībā uz konkrētām lipīgām dzīvnieku slimībām

      JURIDISKAIS PAMATS
      Padomes Lēmuma 2009/470/EK 23. pants
      BUDŽETA POZĪCIJA
      17 04 02 01
      PROVIZORISKAIS LĪGUMU SKAITS UN TO VEIDI
      Viens pakalpojumu līgums (izmantojot esošos pamatlīgumus)
      PAREDZAMO LĪGUMU PRIEKŠMETS (JA IESPĒJAMS)
      Pētījums par ES ātrās reaģēšanas tīkla novērtējumu, krīzes pārvaldību un komunikācijas iespējām attiecībā uz konkrētām lipīgām dzīvnieku slimībām
      ĪSTENOŠANA
      Tieša centralizēta
      PUBLISKĀ IEPIRKUMA PROCEDŪRAS UZSĀKŠANAS PAREDZAMAIS GRAFIKS
      2010. gada pirmā puse
      KONKURSA UZAICINĀJUMU PAREDZAMAIS APJOMS
      EUR 200 000
      KONKRĒTAIS LĪGUMS

         SANCO ĢD Novērtējuma pamatlīgums 2009.–2013. g., 3. daļa (pārtikas aprite), līguma Nr. SANCO/2008/01/055.
      1.3.7.   Dzīvnieku slimību izziņošanas sistēma (ADNS)
      JURIDISKAIS PAMATS
      Padomes Lēmuma 2009/470/EK 35. panta 2. punkts
      BUDŽETA POZĪCIJA
      17 04 02 01
      PROVIZORISKAIS LĪGUMU SKAITS UN TO VEIDI
      Ne vairāk kā trīs pakalpojumu līgumi (izmantojot esošos pamatlīgumus)
      PAREDZAMO LĪGUMU PRIEKŠMETS (JA IESPĒJAMS)
      Šā publiskā iepirkuma līguma mērķis ir:

                  —

                  EUR 150 000 darbam, kas tiek veikts ar ADNS sistēmu,

                  —

                  EUR 150 000, lai sagatavotu ADNS tīmekļa pakalpojumu izmantošanai ienākošiem un izejošiem ziņojumiem un lai darītu ADNS saderīgu ar OIE paziņošanas sistēmu,

                  —

                  EUR 50 000 kartes izveidošanai: iekļaut tīmekļa karti ADNS un ievietot tīmekļa karti SANCO tīmekļa vietnēs,

                  —

                  EUR 50 000 kartes veidošanai: uzlabot rezultātus, izmantojot ArcMAP,

                  —

                  EUR 100 000 licencēm un tehniskajam atbalstam.

            ĪSTENOŠANA
      Tieša centralizēta
      PUBLISKĀ IEPIRKUMA PROCEDŪRAS UZSĀKŠANAS PAREDZAMAIS GRAFIKS

         DIGIT to jau īstenojis
      KONKURSA UZAICINĀJUMU PAREDZAMAIS APJOMS
      EUR 500 000
      KONKRĒTAIS LĪGUMS
      Ne vairāk kā trīs konkrētu pakalpojumu līgumu noslēgšana (2010. gadā) atbilstoši pamatlīguma atsaucei DI 5710-5750.

      II PIELIKUMS

         Programmas veidošanas dokuments, kurā sīki aprakstītas kopīgas komunikācijas darbības, kā minēts Saprašanās memorandā starp Eiropas Komisiju un Pasaules dzīvnieku veselības organizāciju (OIE) par kopīgām komunikācijas darbībām 2011. gadā
          (1)

      1.   Videoklipu veidošana

      Komisijas noteikts līgumslēdzējs veidos sešus (6) videoklipus par dzīvnieku veselības jautājumiem, kas saistīti, piemēram, ar veterinārārstu ikdienas darbu ar lieliem dzīvniekiem lauku saimniecībās, dzīvu dzīvnieku un dzīvnieku izcelsmes produktu tirdzniecību, pārtikas nekaitīgumu, dzīvnieku labturību, zoonožu kontroli, krīzes pārvaldību un pārtikas drošumu.
      Komisija finansēs videoklipu veidošanu un izplatīšanu, izmantojot atbilstošas tīmekļa vietnes, piemēram, EU Tube, un, iespējams, arī televīzijas kanālus ES dalībvalstīs.
      Savukārt OIE bez maksas nodrošinās piemērotu neapstrādātu videomateriālu plašu piegādi, ko varēs izmantot Komisijas noteiktais līgumslēdzējs tikai minēto sešu videoklipu veidošanai. OIE varēs izplatīt videoklipus citās OIE dalībvalstīs, izmantojot OIE informācijas izplatīšanas avotus.
      Pastāv vienošanās, ka abi partneri pārraudzīs katru videoklipu veidošanas posmu.
      Komisijai būs autortiesības uz videoklipu gala versiju, taču tai būs jāsaņem atļauja no OIE, lai tos pavairotu, mainītu un atkārtoti izmantotu līgumslēdzēja izstrādātā materiāla daļu fragmentus vai visu materiālu.
      Komisija piešķirs OIE atļauju brīvi izmantot videoklipus, taču OIE būs jāinformē Komisija par videoklipu izplatīšanu.
      2.   “ES veterinārijas nedēļa 2011” un reklāmkarogu noformējums

      Ir jāizstrādā “ES veterinārās nedēļas 2011” vizuālā identitāte, iekļaujot “Pasaules veterinārijas gada 2011” kampaņas elementus (Vet2011), lai to varētu izmantot vairākiem saistītiem komunikācijas rīkiem.
      Pastāv vienošanās, ka vizuālajā identitātē iekļaus vai pielāgos pašreizējā Vet2011 noformējuma elementus. Jebkuras būtiskas pašreizējā Vet2011 logotipa izmaiņas jāiesniedz apstiprināšanai OIE ģenerāldirektoram Dr. Bernard Vallat un Vet2011 animācijas un koordinācijas komitejas priekšsēdētājam Prof. Jean-François Chary.
      Saistībā ar Vet2011 Komisija plāno izmantot izstrādāto logotipu, lai veidotu reklāmkarogus, iekļaujot ES un OIE logotipus. Viens no šiem reklāmkarogiem būs apskatāms uz Berlaymont ēkas nedēļā no 2011. gada 17. līdz 24. janvārim. Turklāt to pašu reklāmkarogu mazākā izmērā izstrādās un izgatavos Komisija, lai to izstādītu OIE galvenajā mītnē, tādējādi atzīmējot Pasaules veterinārijas gada sākumu. OIE nodrošinās mazākā reklāmkaroga izkāršanu un noņemšanu izraudzītajā vietā. Izņemot Berlaymont ēku, Komisija nesegs izmaksas, kas saistītas ar reklāmkaroga izkāršanu un noņemšanu. Šo reklāmkarogu izkāršana vairākās vietās palielinās Komisijas un OIE darba atpazīstamību.
      3.   Fotogrāfiju konkurss tiešsaistē

      Saistībā ar “Pasaules veterinārijas gada 2011” kampaņu ir paredzēts izveidot fotogrāfiju konkursu tiešsaistē. Tīmekļa vietnē jābūt iespējai plašai sabiedrībai no ES un visas pasaules piedalīties fotogrāfiju konkursā, serverī augšupielādējot savas fotogrāfijas un kontaktinformāciju. Paredzēts, ka fotogrāfiju konkursā būs dažādas kategorijas, gan attiecībā uz dalībniekiem, gan fotogrāfijām. Tīmekļa vietnes noformējumā jāņem vērā un jāiekļauj kampaņai izstrādātā vizuālā identitāte un ES un OIE logotipi.
      Projektu finansēs Komisija, un paredzēts, ka par finālam atlasītajām fotogrāfijām informēs “ES veterinārijas nedēļas 2011” laikā, kas plānota 2011. gada 16. līdz 22. maijā. Savukārt OIE reklamēs konkursu un nodrošinās, lai tai būtu aktīva loma, atlasot konkursā uzvarējušās fotogrāfijas un tās publicējot ārējos stendos, īpaši 79. ģenerālsesijas norises vietā Parīzē un OIE galvenajā mītnē Parīzē.
      4.   Stendi Grüne Woche (Berlīnē)/Salon de l’Agriculture (Parīzē)

      Komisija un OIE ir vienisprātis, ka Vet2011 būtu jāatzīmē kā būtisks notikums Eiropas divās lielākajās dzīvnieku un pārtikas izstādēs Vācijā un Francijā attiecīgi 2011. gada janvārī un februārī.
      Pastāv vienošanās, ka Komisija finansēs stendu struktūras ražošanu un attiecīgos drukātos komunikācijas materiālus, kā arī izdales priekšmetus. Savukārt OIE apņemas vienoties ar attiecīgajām iestādēm par stendu/vietu bezmaksas īri izstādēs. Pastāv vienošanās, ka izstāžu laikā stendā būs pārstāvji gan no Komisijas, gan OIE.

         (1)  C(2010) 3526.


title: 2004/744/EK:Padomes Lēmums (2004. gada 12. jūlijs), ar ko ieceļ Reģionu komitejas locekļa aizstājēju no Spānijas

text:
               30.10.2004

               LV

               Eiropas Savienības Oficiālais Vēstnesis

               L 328/99

      PADOMES LĒMUMS

   (2004. gada 12. jūlijs),
   ar ko ieceļ Reģionu komitejas locekļa aizstājēju no Spānijas
   (2004/744/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 263. pantu,
   ņemot vērā Spānijas valdības priekšlikumu,
   tā kā:

               (1)

               Padome 2002. gada 22. janvārī pieņēma Lēmumu 2002/60/EK, ar ko laika posmam no 2002. gada 26. janvāra līdz 2006. gada 25. janvārim ieceļ Reģionu komiteja locekļus un viņu aizstājējus (1).

               (2)

               Pēc Joaquin RIVAS RUBIALES kunga atkāpšanās no amata, par ko Padomei paziņoja 2004. gada 24. jūnijā, ir atbrīvojusies Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   Vienīgais pants
   Ar šo D. Pedro MOYA MILANES kungu, Secretario General de Acción Exterior, Consejería de Presidencia, Gobierno de la Comunidad Autónoma de Andalucía, ieceļ par Reģionu komitejas vietnieku, lai aizstātu Joaquin RIVAS RUBIALES kungu uz viņa atlikušo amata pilnvaru laiku līdz 2006. gada 25. janvārim.

      Briselē, 2004. gada 12. jūlijā

            Padomes vārdā —

            priekšsēdētājs

         B. R. BOT

      (1)  OV L 24, 26.1.2002., 38. lpp.


title: Padomes Lēmums (2000. gada 19. decembris) par Eiropas Kopienas un Ukrainas Nolīguma vēstuļu apmaiņas veidā parakstīšanu, lai pagarinātu un grozītu 1993. gada 5. maijā parafēto Eiropas Ekonomikas kopienas un Ukrainas Nolīgumu par tekstilizstrādājumu tirdzniecību, kurā jaunākie grozījumi izdarīti ar Nolīgumu vēstuļu apmaiņas veidā, kas parafēts 1999. gada 15. oktobrī, un atļauju to piemērot pagaidu kārtā

text:
11/36. sēj.          LV                            Eiropas Savienības Oficiālais Vēstnesis                                                 47
32001D0033
L 16/1                                         EIROPAS KOPIENU OFICIĀLAIS VĒSTNESIS                                               18.1.2001.
                                                          PADOMES LĒMUMS
                                                       (2000. gada 19. decembris)
             par Eiropas Kopienas un Ukrainas Nolīguma vēstuļu apmaiņas veidā parakstīšanu, lai pagarinātu un
             grozītu 1993. gada 5. maijā parafēto Eiropas Ekonomikas kopienas un Ukrainas Nolīgumu par
             tekstilizstrādājumu tirdzniecību, kurā jaunākie grozījumi izdarīti ar Nolīgumu vēstuļu apmaiņas veidā, kas
                                parafēts 1999. gada 15. oktobrī, un atļauju to piemērot pagaidu kārtā
                                                               (2001/33/EK)
EIROPAS SAVIENĪBAS PADOME,                                               IR PIEŅĒMUSI ŠO LĒMUMU.
ņemot vērā Eiropas Kopienas dibināšanas līgumu, un jo īpaši tā
133. pantu saistībā ar 300. panta 2. punkta pirmās daļas pirmo                                         1. pants
teikumu,
                                                                         Ar šo Eiropas Kopienas vārdā apstiprina Eiropas Kopienas un
ņemot vērā Komisijas priekšlikumu,                                       Ukrainas Nolīguma vēstuļu apmaiņas veidā parakstīšanu, lai
                                                                         pagarinātu un grozītu 1993. gada 5. maijā parafēto Eiropas
                                                                         Ekonomikas kopienas un Ukrainas nolīgumu par
tā kā:                                                                   tekstilizstrādājumu tirdzniecību, kurā jaunākie grozījumi izdarīti
                                                                         ar Nolīgumu vēstuļu apmaiņas veidā, kas parafēts 1999. gada
                                                                         15. oktobrī, saskaņā ar Padomes Lēmumu par minētā nolīguma
(1)    Komisija Kopienas vārdā ir apspriedusi divpusēju nolī-            parakstīšanu.
       gumu vēstuļu apmaiņas veidā, lai pagarinātu un grozītu
       pašreizējo Eiropas Kopienas un Ukrainas nolīgumu par
                                                                         Nolīguma teksts ir pievienots šim lēmumam.
       tekstilizstrādājumu tirdzniecību (1) un tā protokolus.
(2)    Nolīgums vēstuļu apmaiņas veidā ir parafēts 2000. gada                                          2. pants
       2. oktobrī.
                                                                         Ar šo Padomes priekšsēdētājs ir pilnvarots izraudzīt personu(-as),
(3)    Nolīgums vēstuļu apmaiņas veidā ir jāparaksta Kopienas            kam piešķirtas pilnvaras Kopienas vārdā parakstīt Nolīgumu
       vārdā.                                                            vēstuļu apmaiņas veidā attiecībā uz tās noslēgšanu.
(4)    Šis nolīgums vēstuļu apmaiņas veidā – ņemot vērā notei-
       kumus par kvotu palielināšanu 2000. gadā – ir pēc iespē-                                        3. pants
       jas ātrāk pirms 2000. gada beigām jāpiemēro pagaidu kār-
       tā, ievērojot savstarpējības principu, līdz tās attiecīgo
       oficiālās noslēgšanas procedūru izpildei,                         Nolīgumu vēstuļu apmaiņas veidā, ievērojot savstarpējības
                                                                         principu, piemēro pagaidu kārtā no 2000. gada 1. novembra līdz
                                                                         tā oficiālai noslēgšanai, Ukrainai ievērojot savstarpējības principu
(1) OV L 123, 17.5.1994., 718. lpp.                                      vēstuļu apmaiņas pagaidu piemērošanā.
 ---pagebreak--- 48                  LV                              Eiropas Savienības Oficiālais Vēstnesis                                     11/36. sēj.
                              4. pants                                    6. punktā paredzētos pasākumus, kuros ietilpst 2000. gadā pie-
                                                                          mērojamās kvotu sistēmas atjaunošana gadījumā, ja Ukraina
1. Saskaņā ar procedūru, kas minēta Padomes 1993. gada                    nepiemēro tās tarifu likmes, kas aprakstītas šā Nolīguma vēstuļu
12. oktobra Regulas (EEK) Nr. 3030/93 par kopīgiem noteiku-               apmaiņas veidā 4. punktā.
miem konkrētu tekstilizstrādājumu ievešanai no trešām valstīm
17. pantā (1), Komisija var apturēt divkāršās pārbaudes sistēmas
piemērošanu attiecībā uz konkrētiem izstrādājumiem pēc apsprie-
šanās ar Ukrainu atbilstoši 2. panta 1. punkta pēdējās daļas notei-       Briselē, 2000. gada 19. decembrī
kumiem Nolīgumā par tekstilizstrādājumu tirdzniecību, kas gro-
zīts ar šā Nolīguma vēstuļu apmaiņas veidā 3.4. punktu.                                                   Padomes vārdā —
                                                                                priekšsēdētājs
2. Saskaņā ar procedūru, kas minēta Regulas (EEK) Nr. 3030/93
17. pantā, Komisija veic šā Nolīguma vēstuļu apmaiņas veidā                                                 J. GLAVANY
(1) OV L 275, 8.11.1993., 1. lpp. Regulā jaunākie grozījumi izdarīti ar
     Komisijas Regulu (EK) Nr. 1987/2000 (OV L 237, 21.9.2000.,
     24. lpp.).


title: 2012/180/ES: Eiropas Centrālās bankas Lēmums ( 2012. gada 21. marts ), ar ko groza Lēmumu ECB/2011/25 par papildu pagaidu pasākumiem attiecībā uz Eurosistēmas refinansēšanas operācijām un nodrošinājuma atbilstību (ECB/2012/4)

text:
               29.3.2012

               LV

               Eiropas Savienības Oficiālais Vēstnesis

               L 91/27

         EIROPAS CENTRĀLĀS BANKAS LĒMUMS
   (2012. gada 21. marts),
   ar ko groza Lēmumu ECB/2011/25 par papildu pagaidu pasākumiem attiecībā uz Eurosistēmas refinansēšanas operācijām un nodrošinājuma atbilstību
   (ECB/2012/4)
   (2012/180/ES)
   EIROPAS CENTRĀLĀS BANKAS PADOME,
   ņemot vērā Līgumu par Eiropas Savienības darbību un jo īpaši tā 127. panta 2. punkta pirmo ievilkumu,
   ņemot vērā Eiropas Centrālo banku sistēmas un Eiropas Centrālās bankas Statūtus (turpmāk – “ECBS Statūti”) un jo īpaši to 3.1. panta pirmo ievilkumu un 18.2. pantu,
   tā kā:

               (1)

               Saskaņā ar ECBS Statūtu 18.1. pantu Eiropas Centrālā banka (ECB) un to dalībvalstu nacionālās centrālās bankas, kuru valūta ir euro (turpmāk – “NCB”), var veikt kredītoperācijas ar kredītiestādēm un citiem tirgus dalībniekiem, aizdodot pret atbilstošu nodrošinājumu. Kritēriji, kas nosaka nodrošinājuma atbilstību Eurosistēmas monetārās politikas operāciju mērķiem, noteikti I pielikumā 2011. gada 20. septembra Pamatnostādnei ECB/2011/14 par Eurosistēmas monetārās politikas instrumentiem un procedūrām (1) (turpmāk – “Vispārējā dokumentācija”).

               (2)

               NCB nebūtu jāuzliek pienākums pieņemt kā nodrošinājumu Eurosistēmas monetārās politikas operācijās atbilstošas banku obligācijas, ko garantē dalībvalsts, kura īsteno Eiropas Savienības/Starptautiskā Valūtas fonda programmu, vai dalībvalsts, kuras kredītnovērtējums neatbilst Eurosistēmas etalonam, nosakot augstu kredītstandartu prasību minimumu.

               (3)

               Šādu pasākumu var piemērot uz laiku. Tādēļ šo pasākumu ievieš, grozot 2011. gada 14. decembra Lēmumu ECB/2011/25 par papildu pagaidu pasākumiem attiecībā uz Eurosistēmas refinansēšanas operācijām un nodrošinājuma atbilstību (2).

         IR PIEŅĒMUSI ŠO LĒMUMU.
   1. pants
   Grozījums
   Lēmumā ECB/2011/25 iekļauj šādu 4.a pantu:

      “4.a pants
      Valdības garantētu banku obligāciju pieņemšana
      1.   NCB nav pienākuma pieņemt kā nodrošinājumu Eurosistēmas monetārās politikas operācijās atbilstošas banku obligācijas, ko garantē dalībvalsts, kura īsteno Eiropas Savienības/Starptautiskā Valūtas fonda programmu, vai dalībvalsts, kuras kredītnovērtējums neatbilst Eurosistēmas etalonam, nosakot augstu kredītstandartu prasību minimumu tirgojamu aktīvu emitentiem un garantijas devējiem, kā tas paredzēts Vispārējās dokumentācijas I pielikuma 6.3.1. un 6.3.2. sadaļā.
      2.   NCB informē ECB Padomi par katru gadījumu, kurā nolemts nepieņemt kā nodrošinājumu 1. punktā minētos vērtspapīrus.”

   2. pants
   Stāšanās spēkā
   Šis lēmums stājas spēkā 2012. gada 23. martā.

      Frankfurtē pie Mainas, 2012. gada 21. martā

            ECB prezidents

         Mario DRAGHI

      (1)  OV L 331, 14.12.2011., 1. lpp.

      (2)  OV L 341, 22.12.2011., 65. lpp.


title: Eiropas Parlamenta Lēmums (ES) 2017/1728 (2017. gada 27. aprīlis) ar Eiropas GNSS aģentūras 2015. finanšu gada pārskatu apstiprināšanu

text:
               29.9.2017

               LV

               Eiropas Savienības Oficiālais Vēstnesis

               L 252/335

         EIROPAS PARLAMENTA LĒMUMS (ES) 2017/1728
   (2017. gada 27. aprīlis)
   ar Eiropas GNSS aģentūras 2015. finanšu gada pārskatu apstiprināšanu
   EIROPAS PARLAMENTS,

               —

               ņemot vērā Eiropas GNSS aģentūras 2015. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas GNSS aģentūras 2015. finanšu gada pārskatiem ar Aģentūras atbildi (1),

               —

               ņemot vērā deklarāciju par pārskatu ticamību (2), kā arī par pakārtoto darījumu likumību un pareizību, kuru Revīzijas palāta sniegusi par 2015. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2017. gada 21. februāra ieteikumu par apstiprinājumu, ko sniedz Aģentūrai par 2015. finanšu gada budžeta izpildi (05873/2017 – C8-0066/2017),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2010. gada 22. septembra Regulu (ES) Nr. 912/2010, ar ko izveido Eiropas Globālās navigācijas satelītu sistēmas (GNSS) aģentūru, atceļ Padomes Regulu (EK) Nr. 1321/2004 par Eiropas satelītu radionavigācijas programmu vadības struktūru izveidi un groza Eiropas Parlamenta un Padomes Regulu (EK) Nr. 683/2008 (4), un jo īpaši tās 14. pantu,

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (5), un jo īpaši tās 108. pantu,

               —

               ņemot vērā Reglamenta 94. pantu un IV pielikumu,

               —

               ņemot vērā Budžeta kontroles komitejas ziņojumu (A8-0148/2017),

               1.

               apstiprina Eiropas GNSS aģentūras 2015. finanšu gada pārskatus;

               2.

               uzdod priekšsēdētājam šo lēmumu nosūtīt Eiropas GNSS aģentūras izpilddirektoram, Padomei, Komisijai un Revīzijas palātai un nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Antonio TAJANI

            Ģenerālsekretārs

         Klaus WELLE

      (1)  OV C 449, 1.12.2016., 214. lpp.

      (2)  Skatīt 1. zemsvītras piezīmi.

      (3)  OV L 298, 26.10.2012., 1. lpp.

      (4)  OV L 276, 20.10.2010., 11. lpp.

      (5)  OV L 328, 7.12.2013., 42. lpp.


title: Padomes Lēmums (KĀDP) 2017/1775 (2017. gada 28. septembris) par ierobežojošiem pasākumiem saistībā ar situāciju Mali

text:
               29.9.2017

               LV

               Eiropas Savienības Oficiālais Vēstnesis

               L 251/23

         PADOMES LĒMUMS (KĀDP) 2017/1775
   (2017. gada 28. septembris)
   par ierobežojošiem pasākumiem saistībā ar situāciju Mali
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Apvienoto Nāciju Organizācijas Drošības padome (“Drošības padome”) 2017. gada 5. septembrī pieņēma Rezolūciju 2374 (2017), kurā atgādina par savām Rezolūcijām 2364 (2017) un 2359 (2017) un vēlreiz apstiprina Drošības padomes stingro apņemšanos attiecībā uz Mali suverenitāti, vienotību un teritoriālo integritāti.

               (2)

               Apvienoto Nāciju Organizācijas Drošības padomes (ANO DP) Rezolūcijā 2374 (2017) ir prasīts, lai tām personām, ko norāda ar ANO DP Rezolūcijas 2374 (2017) 9. punktu izveidotā komiteja (“Sankciju komiteja”), piemērotu ceļošanas ierobežojumus un lai tiktu iesaldēti Sankciju komitejas norādīto personu vai vienību finanšu līdzekļi un aktīvi.

               (3)

               Konkrētu pasākumu īstenošanai ir vajadzīga Savienības rīcība,

         IR PIEŅĒMUSI ŠO LĒMUMU.
   1. pants
   1.   Dalībvalstis veic pasākumus, kuri vajadzīgi, lai novērstu, ka to teritorijā ieceļo vai to šķērso personas, ko Sankciju komiteja ir norādījusi kā tādas, kuras tieši vai netieši ir atbildīgas vai līdzatbildīgas par turpmāk minētajām darbībām vai politiku, kas apdraud mieru, drošību vai stabilitāti Mali, vai kuras tieši vai netieši ir iesaistījušās šādās darbībās vai politikā:

               a)

               iesaistīšanās karadarbībā, tādējādi pārkāpjot Nolīgumu par mieru un izlīgumu Mali (“nolīgums”);

               b)

               veiktas darbības, kas kavē nolīguma īstenošanu vai ar ilgstošu kavēšanos rada tai šķēršļus, vai apdraud to;

               c)

               darbošanās a) un b) apakšpunktā noteikto personu un vienību labā vai to vārdā vai vadībā vai citādi sniegts atbalsts šīm personām un vienībām vai to finansēšana, tostarp izmantojot ieņēmumus, kas gūti no organizētās noziedzības, ietverot tādu narkotisko vielu un to prekursoru ražošanu un nelikumīgu tirdzniecību, kuru izcelsme ir Mali vai kas šķērso tās teritoriju, cilvēku tirdzniecību un migrantu kontrabandu, ieroču kontrabandu un tirdzniecību, kā arī kultūras vērtību nelikumīgu tirdzniecību;

               d)

               iesaiste tādu uzbrukumu plānošanā, vadīšanā, sponsorēšanā vai veikšanā, kuri vērsti pret:

                           i)

                           nolīgumā minētajām dažādajām vienībām, tostarp vietējām, reģionālām un valsts iestādēm, kopīgām patruļām un Mali drošības un aizsardzības spēkiem;

                           ii)

                           ANO Daudzdimensionālās integrētās stabilizācijas misijas (MINUSMA) miera uzturētājiem un citiem ANO un ar to saistītiem darbiniekiem, tostarp Ekspertu grupas locekļiem;

                           iii)

                           starptautisku drošības spēku klātbūtni, tostarp Force Conjointe des Etats du G5 Sahel (FC-G5S), Eiropas Savienības misijām un Francijas spēkiem;

               e)

               šķēršļu radīšana humānās palīdzības sniegšanai Mali vai humānās palīdzības pieejamībai vai sadalei Mali;

               f)

               tādu aktu plānošana, vadīšana vai veikšana Mali, ar kuriem tiek pārkāptas piemērojamās starptautiskās cilvēktiesības vai starptautiskās humanitārās tiesības vai kuri ir cilvēktiesību pārkāpumi, ietverot aktus, kas ir saistīti ar uzbrukumiem civiliedzīvotājiem, tostarp sievietēm un bērniem, veicot vardarbības aktus (tostarp nogalinot, kropļojot, spīdzinot vai izvarojot, vai veicot citus seksuālas vardarbības aktus), personu nolaupīšanu, piespiedu pazušanu, piespiedu pārvietošanu vai uzbrukumus skolām, slimnīcām, reliģiskām vietām vai vietām, kur civiliedzīvotāji meklē patvērumu;

               g)

               bērnu izmantošana vai vervēšana bruņotos grupējumos vai bruņotajos spēkos saistībā ar bruņoto konfliktu Mali, tādējādi pārkāpjot piemērojamās starptautiskās tiesības;

               h)

               apzināti veicināt sarakstā iekļautas personas ceļošanu, pārkāpjot ceļošanas ierobežojumus.

         Šajā punktā minētās norādītās personas ir uzskaitītas pielikumā.
   2.   Šā panta 1. punkts neuzliek par pienākumu dalībvalstij liegt saviem valstspiederīgajiem ieceļot tās teritorijā.
   3.   Šā panta 1. punktu nepiemēro, ja ieceļošana vai teritorijas šķērsošana ir vajadzīga juridiskas procedūras veikšanai.
   4.   Šā panta 1. punktu nepiemēro, ja Sankciju komiteja, izskatot katru gadījumu atsevišķi, konstatē, ka:

               a)

               ieceļošana vai teritorijas šķērsošana ir pamatota ar humāno vajadzību apsvērumiem, tostarp reliģiska pienākuma apsvērumiem;

               b)

               izņēmums sekmētu miera un nacionālā izlīguma panākšanu Mali un stabilitāti reģionā.

         5.   Gadījumos, kad, ievērojot 3. vai 4. punktu, dalībvalsts atļauj pielikumā uzskaitītajām personām ieceļot tās teritorijā vai šķērsot to, atļauju piešķir tikai tādam nolūkam, kādā tā ir paredzēta, un tikai personām, uz kurām attiecas atļaujas piešķiršana.
   2. pants
   1.   Tiek iesaldēti visi līdzekļi un saimnieciskie resursi, kas tieši vai netieši ir to personu vai vienību īpašumā vai kontrolē, ko Sankciju komiteja ir norādījusi kā tādas, kuras tieši vai netieši ir atbildīgas vai līdzatbildīgas par turpmāk minētajām darbībām vai politiku, kas apdraud mieru, drošību vai stabilitāti Mali, vai kuras tieši vai netieši ir iesaistījušās šādās darbībās vai politikā:

               a)

               iesaistīšanās karadarbībā, pārkāpjot nolīgumu;

               b)

               veiktas darbības, kas kavē nolīguma īstenošanu vai ar ilgstošu kavēšanos rada tai šķēršļus, vai apdraud to;

               c)

               darbošanās a) un b) apakšpunktā norādīto personu un vienību labā vai to vārdā vai vadībā vai citādi sniegts atbalsts šīm personām un vienībām vai to finansēšana, tostarp izmantojot ieņēmumus, kas gūti no organizētās noziedzības, ietverot tādu narkotisko vielu un to prekursoru ražošanu un nelikumīgu tirdzniecību, kuru izcelsme ir Mali vai kas šķērso tās teritoriju, cilvēku tirdzniecību un migrantu kontrabandu, ieroču kontrabandu un tirdzniecību, kā arī kultūras vērtību nelikumīgu tirdzniecību;

               d)

               iesaiste tādu uzbrukumu plānošanā, vadīšanā, sponsorēšanā vai veikšanā, kuri vērsti pret:

                           i)

                           nolīgumā minētajām dažādajām vienībām, tostarp vietējām, reģionālām un valsts iestādēm, kopīgām patruļām un Mali drošības un aizsardzības spēkiem;

                           ii)

                              MINUSMA miera uzturētājiem un citiem ANO un ar to saistītiem darbiniekiem, tostarp Ekspertu grupas locekļiem;

                           iii)

                           starptautisku drošības spēku klātbūtni, tostarp FC-G5S, Eiropas Savienības misijām un Francijas spēkiem;

               e)

               šķēršļu radīšana humānās palīdzības sniegšanai Mali vai humānās palīdzības pieejamībai vai sadalei Mali;

               f)

               tādu aktu plānošana, vadīšana vai veikšana Mali, ar kuriem tiek pārkāptas piemērojamās starptautiskās cilvēktiesības vai starptautiskās humanitārās tiesības vai kuri ir cilvēktiesību pārkāpumi, ietverot aktus, kas ir saistīti ar uzbrukumiem civiliedzīvotājiem, tostarp sievietēm un bērniem, veicot vardarbības aktus (tostarp nogalinot, kropļojot, spīdzinot vai izvarojot, vai veicot citus seksuālas vardarbības aktus), personu nolaupīšanu, piespiedu pazušanu, piespiedu pārvietošanu vai uzbrukumus skolām, slimnīcām, reliģiskām vietām vai vietām, kur civiliedzīvotāji meklē patvērumu;

               g)

               bērnu izmantošana vai vervēšana bruņotos grupējumos vai bruņotajos spēkos saistībā ar bruņoto konfliktu Mali, tādējādi pārkāpjot piemērojamās starptautiskās tiesības;

               h)

               apzināti veicināt sarakstā iekļautas personas ceļošanu, pārkāpjot ceļošanas ierobežojumus;

         vai tādu personu vai vienību līdzekļi un saimnieciskie resursi, kuras darbojas minēto personu vārdā vai vadībā, vai tiem piederošu vai to kontrolē esošu vienību līdzekļi un saimnieciskie resursi.
   Šajā punktā minētās norādītās personas vai vienības ir uzskaitītas pielikumā.
   2.   Nekādi līdzekļi vai saimnieciskie resursi netiek tieši vai netieši darīti pieejami pielikumā uzskaitītajām personām vai vienībām vai to labā.
   3.   Šā panta 1. un 2. punktā minētos pasākumus nepiemēro attiecībā uz līdzekļiem un saimnieciskajiem resursiem, par kuriem attiecīgā dalībvalsts ir konstatējusi, ka tie ir:

               a)

               nepieciešami, lai segtu pamatizdevumus, tostarp maksājumus par pārtikas produktiem, īri vai hipotēku, zālēm un ārstēšanu, nodokļu, apdrošināšanas prēmiju un komunālo pakalpojumu maksājumus;

               b)

               paredzēti vienīgi samērīgai samaksai par kvalificētu darbu un atlīdzībai par izdevumiem, kas saistīti ar juridiskiem pakalpojumiem; vai

               c)

               paredzēti vienīgi, lai segtu komisijas maksu vai apkalpošanas maksu par iesaldēto līdzekļu vai saimniecisko resursu pastāvīgu parastu turēšanu vai pārvaldību;

         pēc tam, kad attiecīgā dalībvalsts Sankciju komitejai ir nosūtījusi paziņojumu par nodomu attiecīgā gadījumā atļaut piekļūt šādiem līdzekļiem vai saimnieciskajiem resursiem, un ja Sankciju komiteja piecu darbdienu laikā pēc šāda paziņojuma nav pieņēmusi negatīvu lēmumu.
   4.   Šā panta 1. un 2. punktā minētos pasākumus nepiemēro attiecībā uz līdzekļiem vai saimnieciskajiem resursiem, par kuriem attiecīgā dalībvalsts ir konstatējusi, ka:

               a)

               tie ir vajadzīgi ārkārtas izmaksu segšanai – ar noteikumu, ka dalībvalsts par šādu konstatējumu ir paziņojusi Sankciju komitejai un Sankciju komiteja to ir apstiprinājusi;

               b)

               uz tiem attiecas tiesas, administratīvas iestādes vai šķīrējtiesas noteikts apgrūtinājums vai spriedums; tādā gadījumā līdzekļus un saimnieciskos resursus var izmantot, lai izpildītu minēto apgrūtinājumu vai spriedumu, ar noteikumu, ka apgrūtinājums ir stājies spēkā vai spriedums ir pieņemts pirms dienas, kad attiecīgā persona vai vienība tika iekļauta pielikumā, un apgrūtinājums vai spriedums nav 1. punktā minētās personas vai vienības interesēs, un ja attiecīgā dalībvalsts par to ir informējusi Sankciju komiteju.

         5.   Šā panta 1. un 2. punktu nepiemēro, ja Sankciju komiteja, izskatot katru gadījumu atsevišķi, konstatē, ka izņēmums sekmētu miera un nacionālā izlīguma panākšanu Mali un stabilitāti reģionā.
   6.   Šā panta 1. punkts neliedz sarakstā iekļautai personai vai vienībai veikt maksājumu saskaņā ar līgumu, kas noslēgts pirms šādas personas vai vienības iekļaušanas sarakstā, ar noteikumu, ka attiecīgā dalībvalsts ir konstatējusi, ka šo maksājumu tieši vai netieši nesaņems kāda no 1. punktā minētajām personām vai vienībām, un pēc tam, kad attiecīgā dalībvalsts Sankciju komitejai ir paziņojusi par nodomu veikt vai saņemt šādus maksājumus vai attiecīgā gadījumā atļaut līdzekļu vai saimniecisko resursu atbrīvošanu šajā nolūkā – 10 darbdienas pirms šādas atļaujas piešķiršanas.
   7.   Šā panta 2. punktu nepiemēro iesaldētu kontu papildināšanai ar:

               a)

               procentiem vai citiem ieņēmumiem no minētajiem kontiem; vai

               b)

               maksājumiem, kuri paredzēti līgumos, nolīgumos vai saistībās, kas noslēgtas vai radušās pirms dienas, kad minētajiem kontiem sāka piemērot šajā lēmumā paredzētos ierobežojošos pasākumus;

         ar noteikumu, ka uz visiem šādiem procentiem, citiem ienākumiem un maksājumiem turpina attiecināt 1. punktu.
   3. pants
   Padome izstrādā un groza pielikumā ietverto sarakstu saskaņā ar Drošības padomes vai Sankciju komitejas konstatējumiem.
   4. pants
   1.   Ja Drošības padome vai Sankciju komiteja norāda personu vai vienību, Padome minēto personu vai vienību iekļauj pielikumā. Padome savu lēmumu, tostarp pamatojumu iekļaušanai sarakstā, paziņo attiecīgajai personai vai vienībai tieši, ja adrese ir zināma, vai publicējot paziņojumu, dodot minētajai personai vai vienībai iespēju paust savus apsvērumus.
   2.   Ja ir iesniegti apsvērumi vai ja ir iesniegti jauni būtiski pierādījumi, Padome pārskata savu lēmumu un par to informē attiecīgo personu vai vienību.
   5. pants
   1.   Pielikumā iekļauj Drošības padomes vai Sankciju komitejas sniegtu pamatojumu personu un vienību iekļaušanai sarakstā.
   2.   Pielikumā, ja iespējams, iekļauj arī Drošības padomes vai Sankciju komitejas sniegtu informāciju, kas nepieciešama, lai identificētu attiecīgās personas vai vienības. Attiecībā uz personām šāda informācija var ietvert vārdu un uzvārdu, tostarp pieņemtus vārdus, dzimšanas datumu un vietu, valstspiederību, pases un personas apliecības numuru, dzimumu, adresi, ja tā ir zināma, un amatu vai profesiju. Attiecībā uz vienībām šāda informācija var ietvert nosaukumus, reģistrācijas vietu un datumu, reģistrācijas numuru un darījumdarbības vietu.
   6. pants
   Šo lēmumu attiecīgi groza vai atceļ saskaņā ar Drošības padomes konstatējumiem.
   7. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2017. gada 28. septembrī

            Padomes vārdā –

            priekšsēdētājs

         M. MAASIKAS

      PIELIKUMS

         Šā lēmuma 1. panta 1. punktā minēto personu un 2. panta 1. punktā minēto personu un vienību saraksts


title: 2008/318/EK: Padomes Lēmums ( 2008. gada 7. aprīlis ), ar ko Itālijai saskaņā ar Direktīvas 2003/96/EK 19. pantu atļauj noteiktos ģeogrāfiskos apgabalos piemērot samazinātas nodokļu likmes apkurē izmantojamai gāzeļļai un sašķidrinātai naftas gāzei

text:
               19.4.2008

               LV

               Eiropas Savienības Oficiālais Vēstnesis

               L 109/27

      PADOMES LĒMUMS

   (2008. gada 7. aprīlis),
   ar ko Itālijai saskaņā ar Direktīvas 2003/96/EK 19. pantu atļauj noteiktos ģeogrāfiskos apgabalos piemērot samazinātas nodokļu likmes apkurē izmantojamai gāzeļļai un sašķidrinātai naftas gāzei
   (Autentisks ir tikai teksts itāļu valodā)
   (2008/318/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu,
   ņemot vērā Padomes Direktīvu 2003/96/EK (2003. gada 27. oktobris), kas pārkārto Kopienas noteikumus par nodokļu uzlikšanu energoproduktiem un elektroenerģijai (1), un jo īpaši tās 19. panta 1. punktu,
   ņemot vērā Komisijas priekšlikumu,
   tā kā:

               (1)

               Saskaņā ar Direktīvas 2003/96/EK 18. panta 1. punktu, kas jālasa saistībā ar minētās direktīvas II pielikumu, Itālijai dažos “īpaši mazattīstītos apgabalos” bija atļauts piemērot samazinātas akcīzes nodokļa likmes apkurē izmantojamam vietējam kurināmajam un sašķidrinātai naftas gāzei. Šī atkāpe bija spēkā līdz 2006. gada 31. decembrim.

               (2)

               2006. gada 17. oktobra vēstulē Itālijas iestādes saskaņā ar Direktīvas 2003/96/EK 19. pantu lūdza atļauju šajos ģeogrāfiskajos apgabalos piemērot samazinātas nodokļu likmes apkurē izmantojamai gāzeļļai un sašķidrinātai naftas gāzei. Itālija arī pēc 2006. gada 31. decembra vēlas piemērot praksi saskaņā ar iepriekšminēto atkāpi. Pašreizējā atļauja ir pieprasīta uz laiku no 2007. gada 1. janvāra līdz 2012. gada 31. decembrim.

               (3)

               Itālijai ir ļoti neviendabīga teritorija ar atšķirīgiem klimata un ģeogrāfiskajiem apstākļiem. Itālija 1999. gadā nodokļu sistēmas reformu ietvaros paaugstināja vispārējo akcīzes nodokļa līmeni. Ņemot vērā Itālijas teritoriālās īpatnības, tā vienlaikus ieviesa samazinātas nodokļu likmes gāzeļļai un sašķidrinātai naftas gāzei, lai daļēji kompensētu pārmērīgi augstās izmaksas par apkuri, kas rodas iedzīvotājiem dažos ģeogrāfiskajos apgabalos.

               (4)

               Nodokļa diferenciācijas mērķis ir nostādīt to apgabalu iedzīvotājus, kuros piemēro nodokļu samazinājumu, vienlīdzīgākā stāvoklī ar pārējiem Itālijas iedzīvotājiem, samazinot pārmērīgi augstās izmaksas par apkuri. Lai noteiktu apgabalus, kuros piemērot nodokļu samazinājumu, Itālija balstās uz objektīviem kritērijiem, kuros ņemti vērā attiecīgā apgabala klimata apstākļi, kā arī tas, vai tajos ir piekļuve dabasgāzes tīklam. Pēdējais minētais kritērijs atspoguļo kurināmā izvēles klāstu, kas pieejams attiecīgā apgabala iedzīvotājiem.

               (5)

               Tādējādi nodokļu samazinājumu piemēro ģeogrāfiskajos apgabalos (komūnās), kas atbilst šādiem alternatīviem kritērijiem: i) komūnas, kas atrodas F klimata joslā, kā noteikts 1993. gada Prezidenta dekrētā Nr. 412 (2), t. i., komūnas, kurās ir vairāk par 3 000“dienas grādiem”; ii) komūnas, kas atrodas E joslā, kā noteikts 1993. gada Prezidenta dekrētā Nr. 412, t. i., komūnas, kurās ir no 2 100 līdz 3 000“dienas grādiem” (3); un iii) Sardīnija un mazās salas (visas Itālijas salas, izņemot Sicīliju). Tā kā dabasgāzes tīkla izbūve ievērojami samazinātu papildu izmaksas par apkuri un jo īpaši uzlabotu patērētājiem pieejamo kurināmo izvēles klāstu, samazinājums vairs neattieksies uz komūnām, kas atrodas iepriekšminētajā otrajā un trešajā joslā, kad attiecīgajā komūnā būs izbūvēts dabasgāzes tīkls.

               (6)

               Attiecīgo komūnu kopējā pazīme salīdzinājumā ar pārējo Itālijas daļu ir papildu izmaksas par apkuri. E un F klimata joslai nodokļu samazinājums vidēji ir 11–12 % no apkurē izmantojamās gāzeļļas un sašķidrinātas naftas gāzes cenas. Vidējās izmaksas par apkuri klimata apstākļu dēļ E joslā ir par 90 % un F joslā par 170 % augstākas nekā vidējās izmaksas valstī. Uz salām papildu izmaksas par apkuri salīdzinājumā ar Itālijas kontinentālo daļu rada salu ģeogrāfiskās īpatnības, ierobežota kurināmā piegāde, papildu izmaksas par transportu un tādējādi augstākas kurināmā cenas salīdzinājumā ar Itālijas kontinentālo daļu.

               (7)

               Nodokļu samazinājums attiecīgajiem iedzīvotājiem visos gadījumos ir zemāks par papildu izmaksām par apkuri, tādējādi šajā jomā nav pārmērīgas kompensācijas. Itālijas iestādes īpaši uzsver, ka nodokļu samazinājums nepārsniedz papildu izmaksas, ko E un F joslā rada aukstais klimats. Turklāt attiecībā uz salām Itālijas iestādes ir apliecinājušas, ka nodokļu samazinājuma rezultātā attiecīgo kurināmo cenas nav mazākas par tā paša kurināmā cenām Itālijas kontinentālajā daļā.

               (8)

               Samazināta nodokļu likme gāzeļļai un sašķidrinātai naftas gāzei vēl aizvien ir augstāka par Direktīvā 2003/96/EK noteikto Kopienas obligāto nodokļu līmeni.

               (9)

               Attiecīgo pasākumu piemēro vienīgi telpu apkurei (gan privātpersonām, gan uzņēmumiem). To neattiecina uz minēto produktu cita veida izmantošanu.

               (10)

               Ir konstatēts, ka minētais pasākums nekropļo konkurenci un nekavē iekšējā tirgus darbību, kā arī tas nav uzskatāms par nesaderīgu ar Kopienas vides, enerģētikas un transporta politiku.

               (11)

               Tādēļ Itālijai saskaņā ar Direktīvas 2003/96/EK 19. panta 2. punktu būtu jāpiešķir atļauja līdz 2012. gada 31. decembrim šā lēmuma pielikumā minētajos ģeogrāfiskajos apgabalos, kuros ir augstas izmaksas par apkuri, piemērot samazinātu nodokļa likmi apkurē izmantojamai gāzeļļai un sašķidrinātai naftas gāzei.

               (12)

               Būtu jānodrošina, ka Itālija šajā priekšlikumā minēto īpašo samazinājumu saskaņā ar Direktīvas 2003/96/EK 18. pantu, kas jālasa saistībā ar tās II pielikumu, var piemērot uzreiz, tiklīdz beidzas līdz 2007. gada 1. janvārim spēkā esošie noteikumi. Tādēļ pieprasītā atļauja būtu jāpiešķir no 2007. gada 1. janvāra,

         IR PIEŅĒMUSI ŠO LĒMUMU.
   1. pants
   Ar šo Itālija ir pilnvarota šā lēmuma pielikumā minētajos ģeogrāfiskajos apgabalos, kuros ir augstas izmaksas par apkuri, piemērot samazinātas nodokļu likmes apkurē izmantojamai gāzeļļai un sašķidrinātai naftas gāzei.
   Lai izvairītos no pārmērīgas kompensācijas, samazinājums nedrīkst būt lielāks par papildu izmaksām par apkuri attiecīgajos apgabalos.
   Samazinātajai likmei ir jāatbilst Direktīvas 2003/96/EK prasībām, un jo īpaši tās 9. pantā minētajiem minimālajiem nodokļu līmeņiem.
   2. pants
   Nodokļu samazinājumu kurināmā patēriņam komūnās, kas atrodas šā lēmuma pielikuma 2. vai 3. punktā minētajos apgabalos, piemēro tikai tik ilgi, kamēr attiecīgajā komūnā nav piekļuves dabasgāzes tīklam.
   3. pants
   Šo lēmumu piemēro no 2007. gada 1. janvāra līdz 2012. gada 31. decembrim.
   4. pants
   Šis lēmums ir adresēts Itālijas Republikai.

      Luksemburgā, 2008. gada 7. aprīlī

            Padomes vārdā —

            priekšsēdētājs

         R. ŽERJAV

      (1)  OV L 283, 31.10.2003., 51. lpp. Direktīvā grozījumi izdarīti ar Direktīvu 2004/75/EK (OV L 157, 30.4.2004., 100. lpp.).

      (2)  Šis dekrēts sadala Itālijas teritoriju sešās klimata joslās (A līdz F). Klasifikācija ir balstīta uz “dienas grādu” vienībām, kas standarta apkures sezonā ir to dienas vidējās temperatūras rādījumu summa, kuri atšķiras no optimālajiem 20 °C. Jo lielāks ir komūnai piešķirtais skaitlis, jo zemāka ir vidējā āra temperatūra apkures sezonā.

      (3)  Pārējās klimata joslas “dienas grādos” ir izteiktas šādi: A josla (zem 600), B josla (virs 600, bet nepārsniedz 900), C josla (virs 900, bet nepārsniedz 1 400) un D josla (virs 1 400, bet nepārsniedz 2 100).

      PIELIKUMS
      Ģeogrāfiskie apgabali, uz ko attiecas lēmums:

                  —

                  komūnas, kas atrodas F klimata joslā, kā noteikts 1993. gada 26. augusta Prezidenta dekrētā Nr. 412,

                  —

                  komūnas, kas atrodas E klimata joslā, kā noteikts 1993. gada 26. augusta Prezidenta dekrētā Nr. 412,

                  —

                  komūnas, kas atrodas Sardīnijā un mazajās salās (visas Itālijas salas, izņemot Sicīliju).


title: Padomes Lēmums (ES) 2017/1163 (2017. gada 20. jūnijs) par to, lai Savienības un tās dalībvalstu vārdā noslēgtu Protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Bosniju un Hercegovinu, no otras puses, lai ņemtu vērā Horvātijas Republikas pievienošanos Eiropas Savienībai

text:
               1.7.2017

               LV

               Eiropas Savienības Oficiālais Vēstnesis

               L 170/1

         PADOMES LĒMUMS (ES) 2017/1163
   (2017. gada 20. jūnijs)
   par to, lai Savienības un tās dalībvalstu vārdā noslēgtu Protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Bosniju un Hercegovinu, no otras puses, lai ņemtu vērā Horvātijas Republikas pievienošanos Eiropas Savienībai
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 6. punkta otrās daļas a) apakšpunkta i) punktu un 218. panta 8. punkta otro daļu,
   ņemot vērā Aktu par Horvātijas Republikas pievienošanos un jo īpaši tā 6. panta 2. punkta otro daļu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu (1),
   tā kā:

               (1)

               Saskaņā ar Padomes Lēmumu (ES) 2017/75 (2) protokols Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Bosniju un Hercegovinu, no otras puses, lai ņemtu vērā Horvātijas Republikas pievienošanos Eiropas Savienībai (“protokols”), tika parakstīts 2016. gada 15. decembrī, ņemot vērā tā noslēgšanu.

               (2)

               Par jautājumiem, kas ir attiecas Eiropas Atomenerģijas kopienas kompetencē, protokola noslēgšanai ir paredzēta atsevišķa procedūra.

               (3)

               Protokols būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Savienības un tās dalībvalstu vārdā tiek apstiprināts Protokols Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Bosniju un Hercegovinu, no otras puses, lai ņemtu vērā Horvātijas Republikas pievienošanos Eiropas Savienībai (3).
   2. pants
   Padomes priekšsēdētājs norīko personu vai personas, kas tiesīgas Savienības un tās dalībvalstu vārdā deponēt protokola 7. pantā paredzēto apstiprināšanas dokumentu. (4)

   3. pants
   Šis lēmums stājas spēkā tā pieņemšanas dienā.

      Luksemburgā, 2017. gada 20. jūnijā

            Padomes vārdā –

            priekšsēdētāja

         H. DALLI

      (1)  2017. gada 16. maija piekrišana (Oficiālajā Vēstnesī vēl nav publicēta).

      (2)  Padomes Lēmums (ES) 2017/75 (2016. gada 21. novembris) par to, lai Savienības un tās dalībvalstu vārdā parakstītu un provizoriski piemērotu Protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Bosniju un Hercegovinu, no otras puses, lai ņemtu vērā Horvātijas Republikas pievienošanos Eiropas Savienībai (OV L 12, 17.1.2017., 1. lpp.).

      (3)  Protokola teksts ir publicēts OV L 12 2017. gada 17. janvārī kopā ar lēmumu par tā parakstīšanu.

      (4)  Protokola spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.


title: Padomes Lēmums 2011/17/KĀDP ( 2011. gada 11. janvāris ), ar kuru groza Padomes Lēmumu 2010/656/KĀDP, ar ko atjauno ierobežojošus pasākumus pret Kotdivuāru

text:
               15.1.2011

               LV

               Eiropas Savienības Oficiālais Vēstnesis

               L 11/31

         PADOMES LĒMUMS 2011/17/KĀDP
   (2011. gada 11. janvāris),
   ar kuru groza Padomes Lēmumu 2010/656/KĀDP, ar ko atjauno ierobežojošus pasākumus pret Kotdivuāru
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Padome 2010. gada 29. oktobrī pieņēma Lēmumu 2010/656/KĀDP, ar ko atjauno ierobežojošus pasākumus pret Kotdivuāru (1).

               (2)

               Padome 2010. gada 22. decembrī pieņēma Lēmumu 2010/801/KĀDP (2), ar kuru groza Lēmumu 2010/656/KĀDP, lai noteiktu vīzu izsniegšanas aizliegumu pret personām, kas liek šķēršļus miera un nacionālā izlīguma procesam un cita starpā apdraud vēlēšanu procesa pienācīgu noslēgumu.

               (3)

               Ņemot vērā situācijas nopietnību Kotdivuārā, Lēmuma 2010/656/KĀDP II pielikumā iekļautajam to personu sarakstam, kurām piemēro ierobežojošus pasākumus, būtu jāpievieno arī citas personas,

         IR PIEŅĒMUSI ŠO LĒMUMU.
   1. pants
   Šā lēmuma pielikumā norādītās personas pievieno sarakstam, kas iekļauts Lēmuma 2010/656/KĀDP II pielikumā.
   2. pants
   Šis lēmums stājas spēkā tā pieņemšanas dienā.

      Briselē, 2011. gada 11. janvārī

            Padomes vārdā –

            priekšsēdētājs

         J. MARTONYI

      (1)  OV L 285, 30.10.2010., 28. lpp.

      (2)  OV L 341, 23.12.2010., 45. lpp.

      PIELIKUMS

         Lēmuma 1. pantā minētās personas

                  Vārds
                  (un iespējamie pieņemtie vārdi)

                  Personas informācija

                  Pamatojums

                  1.

                  Yanon Yapo

                  Uzdodas par tieslietu un cilvēktiesību ministru (Garde des Sceaux).
                  Līdzdalība nelikumīgajā Laurent Gbagbo valdībā

                  2.

                  Dogou Alain

                  Uzdodas par aizsardzības un civilā dienesta ministru.
                  Līdzdalība nelikumīgajā Laurent Gbagbo valdībā

                  3.

                  Emile Guiriéoulou

                  Uzdodas par iekšlietu ministru.
                  Līdzdalība nelikumīgajā Laurent Gbagbo valdībā

                  4.

                  Charles Désiré Noël Laurent Dallo

                  Uzdodas par ekonomikas un finanšu ministru.
                  Līdzdalība nelikumīgajā Laurent Gbagbo valdībā

                  5.

                  Augustin Kouadio Komoé

                  Uzdodas par ieguves rūpniecības un enerģētikas ministru.
                  Līdzdalība nelikumīgajā Laurent Gbagbo valdībā

                  6.

                  Christine Adjobi Nebout

                  Uzdodas par veselības un AIDS apkarošanas ministri.
                  Līdzdalība nelikumīgajā Laurent Gbagbo valdībā

                  7.

                  Yapo Atsé Benjamin

                  Uzdodas par būvniecības un pilsētattīstības ministru.
                  Līdzdalība nelikumīgajā Laurent Gbagbo valdībā

                  8.

                  Coulibaly Issa Malick

                  Uzdodas par lauksaimniecības ministru.
                  Līdzdalība nelikumīgajā Laurent Gbagbo valdībā

                  9.

                  Ahoua Don Mello

                  Uzdodas par infrastruktūras un atjaunošanas ministru.
                  Līdzdalība nelikumīgajā Laurent Gbagbo valdībā

                  10.

                  N'Goua Abi Blaise

                  Uzdodas par transporta ministru.
                  Līdzdalība nelikumīgajā Laurent Gbagbo valdībā

                  11.

                  Anne Jacqueline Lohouès Oble

                  Uzdodas par nacionālās izglītības ministri.
                  Līdzdalība nelikumīgajā Laurent Gbagbo valdībā

                  12.

                  Angèle Gnonsoa

                  Uzdodas par tehniskās izglītības ministri.
                  Līdzdalība nelikumīgajā Laurent Gbagbo valdībā

                  13.

                  Koffi Koffi Lazare

                  Uzdodas par vides, ūdeņu un mežu ministru.
                  Līdzdalība nelikumīgajā Laurent Gbagbo valdībā

                  14.

                  Elisabeth Badjo Djékouri,
                  Dagbo Jeannie
                  laulātā

                  Uzdodas par civildienesta ministri.
                  Līdzdalība nelikumīgajā Laurent Gbagbo valdībā

                  15.

                  Charles Blé Goudé

                  Uzdodas par Jaunatnes, profesionālās apmācības un nodarbinātības ministru, Āfrikas Jauniešu un patriotu kongresa (Congrès Panafricain des Jeunes et des Patriotes – COJEP) priekšsēdētājs.
                  Līdzdalība nelikumīgajā Laurent Gbagbo valdībā. Atgādinājums – šai personai ANO Drošības padome jau ir noteikusi sankcijas kopš 2005. gada

                  16.

                  Philippe Attey

                  Uzdodas par rūpniecības un privātā sektora attīstības ministru.
                  Līdzdalība nelikumīgajā Laurent Gbagbo valdībā

                  17.

                     Danièle Boni Claverie (Francijas un Kotdivuāras valstspiederīgā)

                  Uzdodas par sieviešu, ģimenes un bērnu lietu ministri.
                  Līdzdalība nelikumīgajā Laurent Gbagbo valdībā

                  18.

                  Ettien Amoikon

                  Uzdodas par informācijas un komunikācijas tehnoloģiju ministru.
                  Līdzdalība nelikumīgajā Laurent Gbagbo valdībā

                  19.

                  Ouattara Gnonzié

                  Uzdodas par sakaru ministru.
                  Līdzdalība nelikumīgajā Laurent Gbagbo valdībā

                  20.

                  Alphonse Voho Sahi

                  Uzdodas par kultūras ministru.
                  Līdzdalība nelikumīgajā Laurent Gbagbo valdībā

                  21.

                  Kata Kéké

                  Uzdodas par zinātniskās pētniecības ministru.
                  Līdzdalība nelikumīgajā Laurent Gbagbo valdībā

                  22.

                  Franck Guéi

                  Uzdodas par sporta lietu ministru.
                  Līdzdalība nelikumīgajā Laurent Gbagbo valdībā

                  23.

                  Touré Amara

                  Uzdodas par tirdzniecības ministru.
                  Līdzdalība nelikumīgajā Laurent Gbagbo valdībā

                  24.

                  Kouamé Sécré Richard

                  Uzdodas par tūrisma un amatniecības lietu ministru.
                  Līdzdalība nelikumīgajā Laurent Gbagbo valdībā

                  25.

                  Anne Gnahouret Tatret

                  Uzdodas par solidaritātes, rekonstrukcijas un sociālās kohēzijas ministri.
                  Līdzdalība nelikumīgajā Laurent Gbagbo valdībā

                  26.

                  Nyamien Messou

                  Uzdodas par darba lietu ministru.
                  Līdzdalība nelikumīgajā Laurent Gbagbo valdībā

                  27.

                  Koné Katina Justin

                  Uzdodas par pilnvaroto budžeta ministru.
                  Līdzdalība nelikumīgajā Laurent Gbagbo valdībā

                  28.

                  N'guessan Yao Thomas

                  Uzdodas par nacionālās izglītības ministra pilnvaroto ministru augstākās izglītības lietās.
                  Līdzdalība nelikumīgajā Laurent Gbagbo valdībā

                  29.

                  Lago Daléba Loan Odette

                  Uzdodas par valsts sekretāru skolnieku un studentu lietās.
                  Līdzdalība nelikumīgajā Laurent Gbagbo valdībā

                  30.

                  Georges Armand Alexis Ouégnin

                  Uzdodas par valsts sekretāru vispārējās veselības apdrošināšanas lietās.
                  Līdzdalība nelikumīgajā Laurent Gbagbo valdībā

                  31.

                  Dogo Djéréké Raphaël

                  Uzdodas par valsts sekretāru personu ar invaliditāti lietās.
                  Līdzdalība nelikumīgajā Laurent Gbagbo valdībā

                  32.

                  Dosso Charles Radel Durando

                  Uzdodas par valsts sekretāru kara upuru lietās.
                  Līdzdalība nelikumīgajā Laurent Gbagbo valdībā

                  33.

                  Timothée Ahoua N'Guetta

                  Konstitucionālās padomes loceklis.
                  Piedalījās viltoto rezultātu apstiprināšanā

                  34.

                  Jacques André Daligou Monoko

                  Konstitucionālās padomes loceklis.
                  Piedalījās viltoto rezultātu apstiprināšanā

                  35.

                  Bruno Walé Ekpo

                  Konstitucionālās padomes loceklis.
                  Piedalījās viltoto rezultātu apstiprināšanā

                  36.

                  Félix Tano Kouakou

                  Konstitucionālās padomes loceklis.
                  Piedalījās viltoto rezultātu apstiprināšanā

                  37.

                  Hortense Kouassi Angoran

                  Konstitucionālās padomes loceklis.
                  Piedalījās viltoto rezultātu apstiprināšanā

                  38.

                  Joséphine Suzanne Touré

                  Konstitucionālās padomes locekle.
                  Piedalījās viltoto rezultātu apstiprināšanā

                  39.

                  Konaté Navigué

                  Kotdivuāras Tautas frontes (FPI) jauniešu nodaļas priekšsēdētājs.
                  Naida kurināšana un mudināšana uz vardarbību

                  40.

                  Patrice Bailly

                  Bijušā prezidenta Gbagbo padomnieks drošības jautājumos

                  41.

                  Marcel Gossio

                  Abidžānas brīvostas ģenerāldirektors.
                  Piedalās to publisko fondu finansēšanā, kas palikuši bijušā prezidenta kontrolē

                  42.

                  Alphonse Mangly

                  Muitas ģenerāldirektors.
                  Piedalās to publisko fondu finansēšanā, kas palikuši bijušā prezidenta kontrolē

                  43.

                  Marc Gnatoa

                  Centrālā-Rietumu apgabala drošības frontes (Front de sécurisation du Centre-Ouest – FSCO) komandieris.
                  Bruņota grupējuma komandieris. Represijas

                  44.

                  Moussa Touré Zéguen

                  Patriotu grupējuma miera nodrošināšanai (Groupement des Patriotes pour la Paix – GPP) ģenerālsekretārs.
                  Bruņota grupējuma amatpersona. Represijas

                  45.

                  Bro Grébé Geneviève

                  Kotdivuāras patriotisko sieviešu (Femmes patriotiques de Côte d'Ivoire) priekšsēdētāja.
                  Naida kurināšana un mudināšana uz vardarbību

                  46.

                  Lorougnon Marie Odette

                     FPI sieviešu nodaļas nacionālā sekretāre.
                  Naida kurināšana un mudināšana uz vardarbību

                  47.

                  Felix Nanihio

                  Audiovizuālās komunikācijas nacionālās padomes (Conseil National de la Communication Audio Visuel – CNCA) ģenerālsekretārs.
                  Aktīvs dezinformācijas kampaņas dalībnieks

                  48.

                  Stéphane Kipré

                  Laikraksta Le Quotidien d'Abidjan publikāciju direktors.
                  Naida kurināšana un mudināšana uz vardarbību

                  49.

                     Lahoua Souanga Etienne, pieņemtais vārds César Etou

                  Laikraksta Notre Voie publikāciju direktors un galvenais redaktors.
                  Naida kurināšana un mudināšana uz vardarbību

                  50.

                  Jean Baptiste Akrou

                  Laikraksta Fraternité Matin ģenerāldirektors.
                  Naida kurināšana un mudināšana uz vardarbību

                  51.

                  Armijas korpusa ģenerālis Philippe Mangou

                  Bruņoto spēku štāba pavēlnieks.
                  Prezidentam Gbgabo labvēlīgas politiskās nostājas ieņemšana.
                  Tautas kustību apspiešana.
                  Atklāts atbalsts prezidentam Gbagbo investitūras ceremonijas laikā

                  52.

                  Pulkvedis Affro (žandarmērija)

                  Žandarmērijas Augstākās pavēlniecības komandiera vietnieks.
                  Tautas kustību apspiešana 2010. gada februārī, novembrī un decembrī

                  53.

                  Laurent Ottro Zirignon

                  Uzņēmuma Société Ivoirienne de Raffinage (SIR) Valdes priekšsēdētājs.
                  Piedalās Laurent Gbagbo nelikumīgās administrācijas finansēšanā

                  54.

                  Abdoulaye Diallo

                  Uzņēmuma Société Générale d'Importation et d'Exportation de Côte d'Ivoire (SOGIEX SA) priekšsēdētājs.
                  Piedalās Laurent Gbagbo nelikumīgās administrācijas finansēšanā

                  55.

                  Kassoum Fadika

                     PETROCI direktors.
                  Piedalās Laurent Gbagbo nelikumīgās administrācijas finansēšanā

                  56.

                  Djédjé Mama Simone

                  Valsts kases ģenerāldirektore.
                  Piedalās Laurent Gbagbo nelikumīgās administrācijas finansēšanā

                  57.

                  Feh Kessé Lambert

                  Ieņēmumu dienesta ģenerāldirektors.
                  Piedalās Laurent Gbagbo nelikumīgās administrācijas finansēšanā

                  58.

                     Frédéric Lafont (Francijas valstspiederīgais)

                  Uzņēmējs.
                  Persona, kas varētu rīkoties, pārkāpjot embargo

                  59.

                     Frédéric Lafont kundze, dzimusi Louise Esme Kado (Francijas valstspiederīgā)

                  Uzņēmēja.
                  Persona, kas varētu rīkoties, pārkāpjot embargo


title: 2013/593/ES: Eiropas Parlamenta Lēmums ( 2013. gada 17. aprīlis ) par Eiropas Dzelzceļa aģentūras kontu slēgšanu attiecībā uz 2011. finanšu gadu

text:
               16.11.2013

               LV

               Eiropas Savienības Oficiālais Vēstnesis

               L 308/281

         EIROPAS PARLAMENTA LĒMUMS
   (2013. gada 17. aprīlis)
   par Eiropas Dzelzceļa aģentūras kontu slēgšanu attiecībā uz 2011. finanšu gadu
   (2013/593/ES)
   EIROPAS PARLAMENTS,

               —

               ņemot vērā Eiropas Dzelzceļa aģentūras 2011. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Dzelzceļa aģentūras 2011. finanšu gada pārskatiem ar Aģentūras atbildēm (1),

               —

               ņemot vērā Padomes 2013. gada 12. februāra ieteikumu (05753/2013 – C7-0041/2013),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 881/2004, ar ko izveido Eiropas Dzelzceļa aģentūru (Aģentūras regula) (4), un jo īpaši tās 39. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Transporta un tūrisma komitejas atzinumu (A7-0103/2013),

               1.

               apstiprina Eiropas Dzelzceļa aģentūras kontu slēgšanu attiecībā uz 2011. finanšu gadu;

               2.

               uzdod priekšsēdētājam šo lēmumu nosūtīt Eiropas Dzelzceļa aģentūras izpilddirektoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         MartinSCHULZ

            Ģenerālsekretārs

         Klaus WELLE

      (1)  OV C 388, 15.12.2012., 145. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 164, 30.4.2004., 1. lpp.

      (5)  OV L 357, 31.12.2002., 72. lpp.


title: Eiropas Parlamenta Lēmums (ES) 2016/1513 (2016. gada 28. aprīlis) par Eiropas Ķimikāliju aģentūras 2014. finanšu gada budžeta izpildes apstiprināšanu

text:
               14.9.2016

               LV

               Eiropas Savienības Oficiālais Vēstnesis

               L 246/230

         EIROPAS PARLAMENTA LĒMUMS (ES) 2016/1513
   (2016. gada 28. aprīlis)
   par Eiropas Ķimikāliju aģentūras 2014. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Ķimikāliju aģentūras 2014. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Ķimikāliju aģentūras 2014. finanšu gada pārskatiem ar Aģentūras atbildi (1),

               —

               ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2014. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2016. gada 12. februāra ieteikumu par apstiprinājumu, ko sniedz Aģentūrai par 2014. finanšu gada budžeta izpildi (05584/2016 – C8-0082/2016),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2006. gada 18. decembra Regulu (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (4), un jo īpaši tās 97. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

               —

               ņemot vērā Reglamenta 94. pantu un V pielikumu,

               —

               ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A8-0118/2016),

               1.

               sniedz Eiropas Ķimikāliju aģentūras izpilddirektoram apstiprinājumu par Aģentūras 2014. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Ķimikāliju aģentūras izpilddirektoram, Padomei, Komisijai un Revīzijas palātai un nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerāldirektors

         Klaus WELLE

      (1)  OV C 409, 9.12.2015., 131. lpp.

      (2)  Skatīt 1. zemsvītras piezīmi.

      (3)  OV L 298, 26.10.2012., 1. lpp.

      (4)  OV L 396, 30.12.2006., 1. lpp.

      (5)  OV L 357, 31.12.2002., 72. lpp.

      (6)  OV L 328, 7.12.2013., 42. lpp.